Source: https://m.luju.ro/kovesi-la-judecata-ani-lumeajustitiei-ro-a-sesizat-agentia-nationala-de-integritate-inspectorii-ani-se-vor-pronunta-pe-cei-4022-euro-incasati-de-laura-kovesi-ca-expert-privat-in-deplasari-din-muntenegru-moldova-si-albania-kovesi-nu-a-reprezentat-dna-sau-v
Timestamp: 2020-08-03 15:19:09+00:00
Document Index: 9364885

Matched Legal Cases: ['CSM ', 'CSM ', 'CSM ', 'CSM ', 'CSM ', 'articolul 5']

KOVESI, LA JUDECATA ANI – Lumeajustitiei.ro a sesizat Agentia Nationala de Integritate. Inspectorii ANI se vor pronunta pe cei 4022 euro incasati de Laura Kovesi, ca expert privat in deplasari din Muntenegru, Moldova si Albania. Kovesi nu a reprezentat DNA sau vreo institutie romaneasca in aceste deplasari remunerate. Potrivit legii “functia de procuror este incompatibila cu orice alta functie publica sau privata, cu exceptia functiilor didactice din invatamantul superior" (Sesizarea) KOVESI, LA JUDECATA ANI – Lumeajustitiei.ro a sesizat Agentia Nationala de Integritate. Inspectorii ANI se vor pronunta pe cei 4022 euro incasati de Laura Kovesi, ca expert privat in deplasari din Muntenegru, Moldova si Albania. Kovesi nu a reprezentat DN
Vizualizari: 13996
Redactia Lumeajustitiei.ro a sesizat luni, oficial, Agentia Nationala de Integritate in privinta prezumtivei stari de incompatibilitate a procurorului sef al DNA Laura Codruta Kovesi (foto). Consideram o datorie civica, jurnalistica, sa facem aceasta sesizare in urma informatiilor obtinute in urma unei anchete jurnalistice intinse pe perioada noiembrie 2015 – august 2016. Nu stim cat va dura aceasta ancheta, nu avem mari sperante ca institutiile statului in Romania functioneaza la fel pentru toti cetatenii, dar in urma demersului nostru pe care il vom mediatiza pas cu pas, opinia publica va putea sa-si formeze o opinie corecta asupra problemelor de interes general pe care le-am semnalat si a modului in care institutiile cheie ale statului lucreaza sau nu in interesul cetateanului. Daca va fi gasita incompatibila, prin cumularea functiei de procuror cu cea privata de expert pe baza de contract, sefa DNA risca pierderea functiei si sanctionarea disciplinara. Publicam in continuare sesizarea trimisa la ANI:
privind starea de incompatibilitate a dnei LAURA CODRUTA KOVESI, procuror sef al Directiei Nationale Anticoruptie
In urma investigatiei jurnalistice efectuate de reporterii publicatiei Lumeajustitiei.ro pe parcursul perioadei 2015 - 2016, a reiesit din actele obtinute si potrivit declaratiei de avere pe anul 2015 a numitei Laura Codruta Kovesi, ca aceasta a participat in cursul anului 2015, in calitate de expert privat, la mai multe programe europene, de unde a incasat suma totala de 4022 euro, dupa cum urmeaza:
Spre exemplu: TAIEX este un program al Comisiei Europene, prin care se acorda asistenta tehnica si schimb de informatii institutionale statelor aflate in proces de pre-aderare la Uniunea Europeana (Albania, Bosnia, Serbia, Turcia, Moldova etc). TAIEX recruteaza experti din statele UE in diferite domenii de interes, contra cost. Cine doreste sa participe ca expert TAIEX trebuie sa isi trimita datele personale, insotite de un CV si documente care sa-i ateste expertiza/ pregatirea intr-un anume domeniu de interes european, iar angajatii TAIEX, functie de programele pe care le deruleaza, aleg din marea masa de doritori, persoanele cu pregatirea pe care o considera oportuna. Prin urmare, functia de expert selectionat de TAIEX este una privata, pe perioada determinata, remunerata, iar in cadrul programului, expertii selectionati nu reprezinta nicio institutie a statului de origine.
Rezulta ca activitatea de expert privat indeplinita contra cost de dna Laura Codruta Kovesi, in nume propriu, pe baza de contract, nu se inscrie in sfera activitatilor didactice prestate in invatamantul superior, singurele permise de lege in cazul judecatorilor si procurorilor.
Potrivit legislatiei Romaniei:
Absentele de la serviciu, respectiv de la conducerea DNA, pe perioada acestor programe, s-au bazat pe avize de la CSM care nu au valoare de lege, si care reprezinta simple opinii legale/ administrative ale sefilor Consiliului, aceste avize putand avea cel mult valoarea unei scutiri de la serviciu, pe perioada in care dna Laura Codruta Kovesi si-a abandonat atributiile de procuror sef al DNA; stricto sensu, avizele CSM au fost pentru “participare” la respectivele programe, si in niciun caz, din parcurgerea lor, nu rezulta ca au fost acordate in mod explicit pentru indeplinirea unei functii de expert privat, remunerate, pe perioada determinata - activitate care este interzisa strict de lege. Chiar si Hotararile CSM invocate in raspunsul oferit de DNA publicatiei Lumeajustitiei.ro - care au vizat participarea unor magistrati la diferite programe europene cu finantare externa - nu au indicat ca posibila decat “participarea”, nicidecum cumularea functiei de magistrat cu indeplinirea unei functii publice sau private, alta decat cea din invatamantul superior. Nici nu s-ar fi putut altfel, intrucat CSM nu poate legifera si adauga la lege.
Relevant este faptul ca in luna octombrie 2015, CSM a recunoscut public faptul ca exercitarea de catre magistrati a unor activitati pe termen scurt ca expert este o activitate incompatibila cu functia de judecator, procuror.
Acest fapt rezulta din consultarea pe siteul www.csm1909.ro, la rubrica “Ordine de zi”, a punctului 16 de pe ordinea de zi solutionata din 28.10.2015, unde apare urmatoarea hotarare a Plenului: “Plenul Consiliului Superior al Magistraturii a hotarat sesizarea Ministerului Justitiei cu urmatoarele propuneri de modificare a Legii nr. 303/2004 privind statutul judecatorilor si procurorilor republicata, cu modificarile si completarile ulterioare: La articolul 5, dupa alineatul (1), se introduce un nou alineat, alineatul (1/1) cu urmatorul cuprins: „(1/1) Indeplinirea unor misiuni temporare in strainatate in cadrul unor organizatii internationale sau al institutiilor Uniunii Europene, exercitarea unor activitati pe termen scurt ca expert, manager de proiect, consilier rezident ori echivalent in cadrul unor programe cu finantare internationala in interesul justitiei, precum si calitatea de expert in domeniul formarii profesionale juridice, in conditiile legii, NU sunt incompatibile cu functiile de judecator, procuror, magistrat-asistent si asistent judiciar.”
Fata de aceste situatii de fapt de netagaduit rezultate din activitatea noastra jurnalistica, care in opinia noastra releva o situatie de incompatibilitate, sesizam Agentia Nationala de Integritate in vederea constatarii starii de incompatibilitate a procurorul sef al DNA dna Laura Codruta Kovesi, prin cumularea functiei de procuror cu cea de expert privat remunerat pe baza de contract.”
* Cititi aici declaratia de avere a Laurei Kovesi pe 2015, in care recunoaste banii luati
# ! ? ! ? ! 29 August 2016 18:42 +12
Păi, A N Y e mai tare ca D N A ?
# unul din lumea cea mare 29 August 2016 19:23 +16
o sa fie un raspuns mermelit din care nimeni nu o sa inteleaga nimic, de genul ,,opadf'purwelifdlihgq9vh[ODF=9-ADFILJo[dva'op,,
# BULĂ 30 August 2016 00:16 +10
La toți le tremură budigăii de frica Luluței? Că n-or fi toți compromiși or fără sînge-n instalație!
# tropa-tropa 29 August 2016 19:17 +18
Poza este semnificativa. Dupa alegerile parlamentare Johannis-acest interlop periculos si toxic pentru tara-trebuie suspendat si demis imediat. Este singura solutie pentru ca Romania sa intre in normalitate.
# DODI 29 August 2016 20:25 +20
Pupila tot ... pupilă. Îl soarbe din priviri pe cel care îi dă lumină și direcția în dosare. Sibiul a dat ceva bun: salamul, dar și două imense rateuri: ciolanis și luluța. Și când te gândești că la masă se află un alt ardelean ambuscat, scăpat din praștia lui hăhăilă și făcut om după ce a jurat stâmb în procesul cu Voiculescu. Trei marionete șantajabile, lipsie de carismă, caracter, profesionalism și patriotism.
# Golan 29 August 2016 20:52 +11
D-soara kovesi,s-a dus la expertize,in calitate de cadru al SRI, (colonel al sectiei- eventual directiei penale),nu in calitate de magistrat si a primit remuneratia,pe langa cea de la DNA,pe aceea de la expertize.Deci SRI-ul neavand oprelisti legitime in astfel de actionari, acesta lucrand pentru siguranta noastra a cetatenilor,ANI nu se poate opune expertizelor ce sant de interes national,ca ar submina siguranta noastra.In caz contrar ''mama catuselor'' i-ar putea intemnita in doi timpi si trei miscari.
# Cetateanul 29 August 2016 22:57 -10
Bravo, doamna dodi! Asa da! Sunt sigur ca dl Stan e de un curaj si o verticalitate iesite din comun
# Ionuț B. 31 August 2016 07:50 +4
LCK doar a PARTICIPAT în calitate de EXPERT la programele astea (ea nu a vorbit, nu a susținut niciun proiect, nu a învățat pe nimeni nimic). Banii i i-au dat ăia, la modul: „Ia și tu, săraco, pe degeaba!”. Fix pe degeaba, căci pe „ochi frumoși” e IMPOSIBIL. De unde???